Boer sterf ná Noordwes-plaasaanvalFrans en Hennie van der Schyff Frans van der Schyff (75) het Vrydagaand in die Millpark-hospitaal aan sy beserings beswyk nadat hy en sy vrou, Hennie, Woensdag op hul plaas in Noordwes aangeval is. “Hy is gisteraand oorlede,” het brig. Thulane Ngubane, woordvoerder van die polisie in Noordwes, Saterdag aan Maroela Media bevestig. Van der Schyff en Hennie (73), is op hul plaas Môrester tussen Klerksdorp en Ventersdorp aangeval. Hy het kritieke beserings opgedoen terwyl Hennie in die aanval gesterf het. Die twee verdagtes wat in verband met die voorval aangekeer is, sal Maandag in die hof in Klerksdorp verskyn. Lees meer hier.